സിറിയയില് അല് ഖ്വയ്ദയുടെ കൊടും ഭീകരനെ യുഎസ് ഡ്രോണ് ആക്രമണത്തില് വധിച്ചു ഡമാസ്കസ് : ഡ്രോണ് ഉപയോഗിച്ചുള്ള ആക്രമണത്തില് സിറിയയിലെ അല്ഖ്വയ്ദയിലെ മുന്നിര നേതാക്കളിലൊരാളെ അമേരിക്ക വധിച്ചതായി റിപ്പോര്ട്ട്. കൊടും ഭീകരനായ അബ്ദുല് ഹമീര് അല് മതര് ആണ് കൊല്ലപ്പെട്ടതെന്നാണ് റിപ്പോര്ട്ട്. സെന്ട്രല് കമാന്ഡ് വക്താവ് ആര്മി മേജര് ജോണ് റിഗ്സ്ബിയാണ് വിവരം പുറത്തുവിട്ടത്. ആക്രമണത്തില് മറ്റ് ആളപായമൊന്നും ഉണ്ടായിട്ടില്ലെന്ന് അദ്ദേഹം വ്യക്തമാക്കി. സിറിയയില് ഭീകരര്ക്കെതിരെ പോരാടുന്ന അമേരിക്കയുടെ നേതൃത്വത്തിലുള്ള സഖ്യസേനയുടെ താവളത്തിന് നേരെ രണ്ടു ദിവസം മുന്പ് അല്ഖ്വയ്ദ ഭീകരര് ആക്രമണം നടത്തിയിരുന്നു. ഇതിന് സൈന്യം നല്കിയ മറുപടിയിലാണ് ഭീകരനേതാവ് കൊല്ലപ്പെട്ടതെന്നാണ് റിപ്പോര്ട്ട്.